Z A P I S N I K
24. sjednice Vijeća Mjesnog odbora „Mimara“, održane 10. svibnja 2023. s početkom u 18:00 sati, u prostorijama Mjesnog odbora „Mimara“, Vodnikova ulica 15


Nazočne članice Vijeća: Lina Budak, Nada Jagetić, Ana Podnar i Iva Špoljar Šarić.
Ostale prisutne: Katica Knezović, prof. i dvije učenice iz Obrtničke škole za osobne usluge.

Predsjednica Vijeća Mjesnog odbora „Mimara“ Iva Špoljar Šarić otvara sjednicu i pozdravlja sve prisutne. Utvrđuje da je na sjednici nazočno 4 od ukupno 4 članice Vijeća Mjesnog odbora „Mimara“, te konstatira da su ispunjeni svi uvjeti za raspravljanje i odlučivanje.

Predsjednica Vijeća daje na glasanje Zapisnik s 23. sjednice. Zapisnik je prihvaćen jednoglasno.

Predsjednica Vijeća otvara raspravu o dostavljenom dnevnom redu 24. sjednice.

Vijeće, jednoglasno, donosi sljedeći


DNEVNI RED

1. Nacrt prijedloga Odluke o izradi Urbanističkog plana uređenja Soblinec - mišljenje, traži se
1. Upiti građana
1. Razno



Ad. 1. Nacrt prijedloga Odluke o izradi Urbanističkog plana uređenja Soblinec - mišljenje, traži se

Predsjednica Vijeća otvara raspravu.
U raspravi sudjeluju sve članice Vijeća.

Vijeće, nakon rasprave, jednoglasno donosi sljedeći

ZAKLJUČAK
o Nacrtu prijedloga Odluke o izradi Urbanističkog plana uređenja Soblinec

0. [bookmark: _Hlk99355106]Vijeće Mjesnog odbora „Mimara“ suzdržava se od davanja mišljenja o Nacrtu prijedloga Odluke o izradi Urbanističkog plana uređenja Soblinec jer nije upoznato s problematikom.

0. Ovaj Zaključak se dostavlja Vijeću Gradske četvrti Donji grad.





Ad. 2. Upiti građana


Ad. 2.1.

Predsjednica Vijeća otvara raspravu o upitu M.I. s molbom da se vrate klupe u Ulicu Đure Crnatka između topola za osobe iz staračkog doma da ne moraju prelaziti cestu, zatražene su fotografije klupa jer nitko ne zna gdje su te klupe točno stajale. Do trenutka sjednice, M.I. se nije očitovao. 
U raspravi sudjeluju sve članice Vijeća.


Ad. 2.2. 

Predsjednica Vijeća otvara raspravu.
U raspravi sudjeluju sve članice Vijeća.

Vijeće, nakon rasprave, jednoglasno donosi sljedeći

ZAKLJUČAK
o smirivanju prometa u Jukićevoj ulici

1. Vijeće Mjesnog odbora „Mimara“ traži prometno rješenje za smirivanje prometa u Jukićevoj ulici jer se često događaju nesreće.

2. Ovaj Zaključak se dostavlja Vijeću Gradske četvrti Donji grad.


Ad. 2.3. 

Predsjednica Vijeća otvara raspravu.
U raspravi sudjeluju sve članice Vijeća.

Vijeće, nakon rasprave, jednoglasno donosi sljedeći

ZAKLJUČAK
o prijedlogu za orezivanje drveća koje zaklanja javnu rasvjetu u Jukićevoj ulici

1. Vijeće Mjesnog odbora „Mimara“ predlaže nadležnom Uredu orezivanje drveća koje zaklanja javnu rasvjetu u Jukićevoj ulici.

2. Ovaj Zaključak se dostavlja Vijeću Gradske četvrti Donji grad.





Ad. 2.4. 

Vezano za Fakultet kemijskog inženjerstva i tehnologije (FKIT) i uništavanje zelenih površina ispred samog fakulteta, predsjednica Vijeća obavještava članice Vijeća da je e-mailom kontaktirala dekana Fakulteta s prijedlogom da Fakultet zatraži 2 parkirna mjesta ispred Fakulteta kako više njihova dostavna vozila ne bi uništavala zelenu površinu. Do ove sjednice nije stigao nikakav odgovor od dekana Fakulteta. 


Ad. 3. Razno

Predsjednica Vijeća obavještava članice Vijeća o održanoj 21. koordinaciji predsjednika Vijeća Gradske četvrti Donji grad i predsjednika vijeća mjesnih odbora održanoj 25. travnja 2023. Uglavnom se govorilo o komunalnoj problematici. Predsjednik Vijeća Gradske četvrti Donji grad obavijestio je prisutne da se na sjednici u 6. mjesecu moraju donijeti prioriteti za Plan malih komunalnih akcija u 2024. Članice Vijeća raspravljaju o navedenom te se obvezuju dati svoje prijedloge do sljedeće sjednice u lipnju 2023. 
Predsjednica Vijeća je također skrenula pažnju na kiosk u Vodnikovoj ulici čije uklanjanje traže jer ne radi već više od godine dana. 
Predsjednik Vijeća Gradske četvrti Donji grad je također obavijestio prisutne o ideji pješačke zone kod Glavnog kolodvora. 


Ad. 3.1. 

Predsjednica Vijeća otvara raspravu.
U raspravi sudjeluju Katica Knezović i sve članice Vijeća.

Vijeće, nakon rasprave, jednoglasno donosi sljedeći

ZAKLJUČAK
o prijedlogu za ukidanje biciklističke staze ispred Obrtničke škole za osobne usluge u Savskoj ulici
 
1. Vijeće Mjesnog odbora „Mimara“ prihvaća prijedlog za ukidanje biciklističke staze ispred Obrtničke škole za osobne usluge u Savskoj ulici od broja 19 do 23A jer se u provedenoj anketi među stanarima s područja Mjesnog odbora „Mimara“ i među učenicima Obrtničke škole za osobne usluge pokazalo da je nedostatak adekvatnog i sigurnog prostora za pješake najveći problem stanovnika.

2. Ovaj Zaključak se dostavlja Vijeću Gradske četvrti Donji grad.





Ad. 3.2. 

Predsjednica Vijeća otvara raspravu.
U raspravi sudjeluju sve članice Vijeća.

Vijeće, nakon rasprave, jednoglasno donosi sljedeći



ZAKLJUČAK
o provjeri veličine terasa dva kafića u Savskoj cesti 23A
 
1. Vijeće Mjesnog odbora „Mimara“ traži provjeru veličine terasa dva kafića u Savskoj cesti 23A jer se u provedenoj anketi među stanarima s područja Mjesnog odbora „Mimara“ i među učenicima Obrtničke škole za osobne usluge pokazalo da je nedostatak adekvatnog i sigurnog prostora za pješake najveći problem stanovnika.

2. Ovaj Zaključak se dostavlja Vijeću Gradske četvrti Donji grad.


Ad. 3.3. 

Predsjednica Vijeća otvara raspravu.
U raspravi sudjeluju sve članice Vijeća.

Vijeće, nakon rasprave, s 2 glasa za, 1 protiv i 1 suzdržan, donosi sljedeći

ZAKLJUČAK
o vraćanju naziva Ulica 8. maja 1945.
 
1. Vijeće Mjesnog odbora „Mimara“ donosi negativno mišljenje o prijedlogu vraćanja naziva Ulica 8. maja 1945. na mjestu današnjih ulica: Ulica Pavla Hatza, Ulica Baruna Trenka, Ulica Jurja Žerjavića i Ulica Ljudevita Farkaša Vukotinovića.

2. Ovaj Zaključak se dostavlja Vijeću Gradske četvrti Donji grad.











Ad. 3.4. 

Predsjednica Vijeća otvara raspravu.
U raspravi sudjeluju sve članice Vijeća.

Vijeće, nakon rasprave, jednoglasno donosi sljedeći

ZAKLJUČAK
o prijedlogu za postavljanje javnog sata

1. Vijeće Mjesnog odbora „Mimara“ traži postavljanje javnog sata na zelenom trokutu između Jukićeve ulice i Savske ceste kod stajališta Zagrebačkog električnog tramvaja.

2. Ovaj Zaključak se dostavlja Vijeću Gradske četvrti Donji grad.



Ad. 3.5. 

Završno se raspravlja o aktualnostima na području Mjesnog odbora „Mimara“, o već donesenim zaključcima te o njihovom izvršenju. Članice Vijeća ističu kako nemaju nikakve povratne informacije o zaključcima te traže od Vijeća Gradske četvrti da ih obavijesti o: 
· Vijeće Mjesnog odbora „Mimara“ traži od Gradske četvrti završetak sanacije atletske staze na Srednjoškolskom igralištu kao i cjelokupnu obnovu i uređenje navedenog igrališta.
· Vijeće Mjesnog odbora „Mimara“  traži od Gradske četvrti sprečavanje prometa (vožnje) vozilima po Rooseveltovom trgu (ispred muzeja Mimara) postavljanjem pomičnih žardinjera ili slično. Tamo se ponekad zaustavljaju školski autobusi, ali to nije svakodnevno te bi za to trebalo koristiti autobusnu stanicu na Mažuranićevom trgu. 
· Vijeće Mjesnog odbora „Mimara“ traži od Gradske četvrti hitno rješavanje problema nepropisnog parkiranja automobila na pločniku ispred i oko noćnog kluba H2O, kao i na nogostupu ispred istočne strane hotela Westin (u dijelu ispred noćnog kluba Ray i trgovine DM), a sada i južnije po zelenoj površini.
· Vijeće Mjesnog odbora „Mimara“ traži od Čistoće redovito čišćenje stajališta za tramvaje u Savskoj, Vodnikovoj i na Rooseveltovom trgu budući da su nadstrešnice na tim stanicama izrazito prljave.
· Vijeće Mjesnog odbora „Mimara“ traži od Čistoće redovito čišćenje i pranje obje strane Crnatkove ulice uključujući i južni dio nogostupa koji je odvojen zelenom površinom od ceste, kao i dijela prema pruzi. 

Kako više nije bilo pitanja ni komentara, članice Vijeća Mjesnog odbora „Mimara“ dogovaraju termin sjedeće sjednice za 7. lipnja 2023. u 17:00 sati.


Sjednica je završila u 19:15 sati. 


Zapisnik vodila: 
Iva Špoljar Šarić



KLASA: 024-08/23-003/952
URBROJ: 251-13-11-1/007-23-2
Zagreb, 10. svibnja 2023.

PREDSJEDNICA VIJEĆA
MJESNOG ODBORA „MIMARA“

[bookmark: _GoBack]Iva Špoljar Šarić, v.r.

Izvješće od glasanju na 24. sjednici, 10.05.2023.

